23.12.2005 Den Europæiske Unions Tidende L 340/67 KOMMISSIONEN KOMMISSIONENS BESLUTNING af 21. december 2005 om fritagelse af Finland og Sverige for forpligtelsen til at anvende Rådets direktiv 68/193/EØF om handel med vegetativt formeringsmateriale af vin (meddelt under nummer K(2005) 5469) (Kun den finske og den svenske udgave er autentiske) (2005/931/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 68/193/EØF af 9. april 1968 om handel med vegetativt formeringsmateriale af vin (!), særlig artikel 18a, under henvisning til anmodninger fra Finland og Sverige, og ud fra følgende betragtninger: (1) — Direktiv 68/193/EØF indeholder visse bestemmelser om handel med formeringsmateriale af vin. I direktivet fast- sættes endvidere, at medlemsstater på visse betingelser helt eller delvis kan fritages for forpligtelsen til at anvende direktivet. (2) m— Formeringsmateriale af vin formeres eller afsættes normalt ikke i Finland og Sverige. Desuden har dyrkning af vin et ubetydeligt økonomisk omfang i nævnte medlemsstater. (3) — Så længe disse betingelser stadig gælder, bør de pågæl- dende medlemsstater fritages for forpligtelsen til at (1) EFT L 93 af 17.4.1968, s. 15. Senest ændret ved Kommissionens direktiv 2005/43/EF (EUT L 164 af 24.6.2005, s. 37). anvende direktiv 68/193/EØF på det pågældende mate- riale. (4) — Foranstaltningerne i denne beslutning er i overensstem- melse med udtalelse fra Den Stående Komité for Frø og Plantemateriale henhørende under Landbrug, Havebrug og Skovbrug — VEDTAGET FØLGENDE BESLUTNING: Artikel 1 Finland og Sverige fritages herved for forpligtelsen til at anvende direktiv 68/193/EØF med undtagelse af artikel 12, stk. 1, og artikel 12a. Artikel 2 Denne beslutning er rettet til Republikken Finland og Konge- riget Sverige. Udfærdiget i Bruxelles, den 21. december 2005. På Kommissionens vegne Markos KYPRIANOU Medlem af Kommissionen